钦定古今图书集成/明伦汇编/人事典/第108卷 > 《周礼》 > 《天官》
## 钦定古今图书集成/明伦汇编/人事典/第108卷 > 《周礼》 > 《天官》

《宫人》“掌王之六寝之修，为其井匽，除其不蠲，去其恶
臭，共王之沐浴。”

〈订义〉郑康成曰：“沐浴所以自洁清。”贾氏曰：“宫人掌洁清之事。沐用潘，浴用汤。”王氏《详说》曰：《鬯人》云：“凡王之斋事，共其秬鬯。”郑氏谓：“以给沐浴。”盖斋日沐浴与平日之沐浴异，此所以必用秬鬯。然共其秬鬯，不言沐浴者，直谓共之于家人耳。